Tashka Yawanawá (Exhalació forta)
(Exhalació forta)
(Cant)
(Acaba el cant)
(Exhalació forta)
Sóc Tashka Yawanawá.
He vingut amb la meva dona.
Visc a la comunitat Yawanawá,
situada a l'estat d'Acre
a l'Amazònia brasilera.
Es triga alguns dies per venir.
Acabo de fer la cançó
per reconnectar-nos amb l'esperit de la selva.
Des de temps immemorables,
la meva gent viu al territori Yawanawá.
Veiem aquesta forma holística
de com és la natura.
Per nosaltres, la natura pertany a tota la humanitat.
I nosaltres, els Yawanawá, veiem
el medi ambient, el bosc, com una cosa viva.
Però tot és sempre un repte.
Principalment ara, perquè crec que la majoria sabeu
que l'Amazones s'està cremant.
I això ens afecta a tots.
Destruir l'Amazones no només afecta les persones indígenes,
perquè estem tots connectats.
Qualsevol cosa que passi a la meva comunitat, si es crema tot,
us afectarà aquí,
quan nevi per Nadal.
La vostra contaminació
causarà efectes quan plogui al meu país.
Abans deia que tots pertanyem a un poble global.
Abans deia que l'Amazones pertany a la humanitat,
i també que la humanitat ha de tenir cura, la mateixa que els indígenes.
I, per aquest motiu,
avui és el moment de despertar-nos, d'unir-nos.
Els Yawanawá fem la nostra part.
Tenim cura de la mare Terra.
I ara, dono pas a la meva dona.
Laura Yawanawá: Ens plora el cor.
Em veieu somriure, però el cor em plora,
perquè s'estan destruint molts dels nostres boscos.
I només vull donar-vos un missatge.
Aquesta crisi està donant dues opcions a la humanitat.
Una opció és que ajudeu a eliminar, destruir i exterminar
tots els nostres boscos i totes les cultures que hi van lligades.
O l'altra és transformar aquesta crisi en una oportunitat
per empoderar als indígenes,
per donar suport als indígenes
i per salvar la selva i les seves cultures.
I com podeu ajudar?
Nosaltres, els Yawanawá, hem creat un pla de vida,
que és el nostre pla estratègic
que ens diu els passos a seguir per protegir el nostre territori.
Tenim cura d'unes 200.000 hectàrees de selva.
Però ara està amenaçada.
Aquest pla estratègic ens dona els passos per protegir el nostre territori,
la nostra biodiversitat,
la nostra cultura, la nostra educació.
Us convido a tots vosaltres,
a totes les empreses,
convido tots els governs, tots els ciutadans,
a que escolteu els indígenes,
a que torneu a les vostres arrels.
Hem estat aquí durant molts, molts... durant segles.
I hem intentat fer una crida al món
que hem de protegir el nostre terrritori, la nostra natura.
I mai no ens escolteu.
Mai.
Crec que aquesta crisi està fent veure a la humanitat
que cal que ens escolteu
i que recolzeu els indígenes
i les seves iniciatives.
Així que aquest és el missatge que m'agradaria donar-vos.
Que els indígenes tenen la resposta,
i que si voleu salvar l'Amazones,
heu de posar-vos en marxa ara.
TY: (Exhalació forta)
(Aplaudiments)